Publication: Magyar Közlöny
Issue: MK-1998-70 (Year: 1998, Number: 70)
Era: 1990-2004
Section: a 33/1998. (VII. 31.) BM rendelethez
Paragraph Index: 198

5. A jegyzőkönyvvezető feladatai 5.1. A szavazás befejezését követően meg kell állapítani a szavazás napján a névjegyzékbe felvett és a névjegyzékből törölt választópolgárok számát, valamint a választás befejezésekor a névjegyzéken szereplők számát. A jegyzőkönyvvezető ezeket az adatokat, valamint a megye/főváros, település/kerület nevét és az előző nap 16 óráig a névjegyzékbe felvett választópolgárok számát egy-egy adatlap- és egy-egy jegyzőkönyvpéldány fejrovatába beírja. E munkafázis előkészítése a szavazókör bezárását közvetlenül megelőzően is megkezdődhet. 5.2. Az urnabontás, majd az első szavazatszámlálás után a jegyzőkönyvvezető a szavazóköri előzetes választási eredményt rögzítő adatlapokat kitölti. Az SZSZB által még vitatott szavazatok számát is felvezeti az adatlapra. A kitöltött adatlapot a HVI vezetőjének utasítása szerint azonnal továbbítja.

Source: https://magyarkozlony.hu/hivatalos-lapok/fc5389b43bf5eebd1d240aa392076abd4f292ba8/dokumentumok/71bc51ff4da403ce765158cfaead915f58bea4f8/letoltes